Biznes-missiya doirasida ikki mamlakat ishbilarmonlari o‘rtasida «B2B» shaklida muzokaralar o‘tkaziladi. 23-24 sentyabr kunlari Tojikistonning Dushanba shahrida «Made in Uzbekistan» biznes-missiyasi o‘tkaziladi. Xabar qilinishicha, biznes-missiya O‘zbekiston investitsiyalar va tashqi savdo vazirligi hamda Tojikiston savdo-sanoat palatasi hamkorligida tashkil etilmoqda. Unda O‘zbekistondagi tekstil, charm-poyabzal, oziq-ovqat, zargarlik, farmatsevtika, qurilish va mebelsozlik sohalarida faoliyat ko‘rsatayotgan 40 ta kompaniya ishtirok etadi. Biznes-missiya doirasida ikki mamlakat ishbilarmonlari o‘rtasida «B2B» shaklida muzokaralar o‘tkaziladi. Shuningdek, «Made in Uzbekistan» brendi ostida doimiy faoliyat ko‘rsatuvchi shourumda mahsulotlar ko‘rgazmasi tashkil etiladi.